Heli- ja videoseadistused
See Süsteemi seadistuste moodul võimaldab seadistada heli- ja videoseadme eelistust ning Phononi kasutatavaid taustaprogramme.
Eelistatud seadme kaart 	Vasakul on puukujuliselt näha eri taasesitamise ja salvestamise kategooriad. Iga kategooria puhul saab valida, millist seadet kasutada.
Heli taasesitamine ja Heli salvestamine määravad seadmete vaikimisi järjekorra, mille saab tühistada konkreetsete kategooriatega.
Klõps nupule Seadmenimekirja rakendamine avab dialoogi, kus saab kopeerida valitud seadistused ühest kategooriast teistesse.
Kategooriat valides näeb paremal antud kategooria saadaolevaid seadmeid. Loendi järjekord määrab väljund- ja hõiveseadmete eelistuse. Kui mingil põhjusel ei ole esimene seade kasutatav, proovib Phonon kasutada teist
Nuppudega Eelistus ja Tagasilükkamine saab järjekorda muuta, nupuga Test lasta esitada valitud seadmega testheli.
Heliriistvara seadistuste kaart 	Selle kaardi mitme rippmenüüga saab täielikult juhtida kõiki süsteemiga ühendatud helikaarte.
Riistvara 	Vali helikaart ja saadaolev profiil, mida kasutada.
Seadme seadistamine 	Vali heliseade ja pistmik.
Kõlarite paigutus ja testimine või sisendtasemed 	 Taasesitusseadmete korral: selle paneeli nupud võimaldavad testida iga kõlarit eraldi.
Salvestusseadmete puhul: liugur näitab valitud pistmiku sisendtaset.
Kaart Taustaprogramm 	Selle vasakus servas näeb süsteemis leitud Phononi taustaprogrammide nimekirja. Nende järjekord määrab, kuidas Phonon taustaprogramme kasutab. Järjekorda saab muuta nuppudega Eelistus ja Tagasilükkamine